cyanic-selkie/wikianc huggingface dataset:
লাইকেন
বাসস্থান
লাইকেন রেইন ফরেস্ট ও উডল্যান্ডের গাছের শাখা ও পাতায় এপিফাইট হিসেবে থাকে না। অর্থাৎ যে গাছে অবস্থান করে সেখানে পরজীবী হিসেবে না থেকে বৃষ্টিপাত এবং বাতাস থেকে পুষ্টি ও আর্দ্রতা শোষণ করে। এছাড়া নগ্ন পাথর, ভূমি পৃষ্ঠ এবং সুষম আর্দ্রতাবিশিষ্ট পরিবেশে জন্মায়। এমন অনেক বহুতল ভবন রয়েছে যাদের ছাঁদে লাইকেন জন্মায়। লাইকেন ব্যাপকভাবে বিস্তৃত ও সম্ভবত দীর্ঘায়ুর অধিকারী। লাইকেনের বাহ্যিক ও অভ্যন্তরীণ দৈহিক গঠন এবং কোষ রসায়ন পৃথকভাবে বসবাসকারী ছত্রাক এবং শৈবাল থেকে ভিন্ন। পৃথিবীর কিছু চরম পরিবেশে লাইকেনের জন্ম হয়। উদাহরণস্বরূপ আর্কটিক তুন্দ্রা, উত্তপ্ত মরুভমি, পাথুরে উপকূল, এবং প্রত্যাশিত ধাতব লাভের পর অবশিষ্ট বিষাক্ত কাচ সদৃশ উপজাতকের স্তুপেও এদের জন্ম হতে পারে ।
সংক্ষিপ্ত বৈশিষ্ট্য
লাইকেনের দেহ ( থ্যালাস ) শৈবাল ও ছত্রাকের দেহ অপেক্ষা ভিন্ন। ছত্রাক শৈবালটিকে ঘিরে ফেলে, প্রায়শই ছত্রাক টিস্যু শৈবালকে আবদ্ধ করে ফেলে যা লাইকেন গঠনে সহায়ক। কখনো কখনো ছত্রাকের হস্টোরিয়া শৈবালের কোষ প্রাচীর ভেদ করে প্রবেশ করে। লাইকেন সামান্য পরিমাণ পানির উপস্থিতিতেও টিকে থাকতে পারে।  মেমব্রেনের পুনর্গঠনের জন্য কয়েক মিনিট সময় লাগে। শৈবাল ও সায়ানোব্যাকটেরিয়ার কোষ সালোকসংশ্লেষণ করতে পারে বলে লাইকেনে উপস্থিত দুটি জীবই পরিবেশের কার্বন ডাই অক্সাইড কে জৈব কার্বন চিনিতে রুপান্তর করে ব্যবহারের সুযোগ পায়। সহাবস্থানকারী জীবদ্বয় প্রধানত বৃষ্টিপাত এবং ধূলা-বালির মাধ্যমে পরিবেশ থেকে পানি ও খনিজ পুষ্টি গ্রহণ করে। লাইকেনের ছত্রাক সদস্যটি পানি ধরে রেখে এবং খনিজ পুষ্টি আহরণের জন্য অপেক্ষাকৃত বড় পৃষ্ঠ প্রদান করে শৈবালকে সাহায্য করে। ছত্রাকের সঙ্গীটি যদি সায়ানোব্যাকটেরিয়া হয় অথবা শৈবালও একইসাথে উপস্থিত থেকে তিন সদস্যবিশিষ্ট লাইকেন গঠন করে সেখানে সায়ানোব্যাকটেরিয়াটি নাইট্রোজেন সংবন্ধন করে লাইকেনে নাইট্রোজেনের যোগান দেয়। যদিও বিভিন্ন সায়ানোলাইকেনে উপস্থিত সায়ানোব্যাকটেরিয়াগুলোর মধ্যে অনেক মিল রয়েছে, কিন্তু তারা মুক্ত অবস্তায় পরিবেশে বিরাজমান সর্বাধিক ঘনিষ্ঠ সায়ানোব্যাকটেরিয়া থেকে ভিন্ন। দুইটি ভিন্ন প্রজাতি যুক্ত হয়ে লাইকেন গঠন করলে তাদের বাস্তুসংস্থানিক বিস্তৃতি বৃদ্ধি পায় কিন্তু এরূপ মিথোজীবিতা তাদের জন্য সবসময় বাধ্যতামূলক নয়। উদাহরণস্বরূপ লাইকেনের অনেক শৈবাল সদস্যকে স্বাধীন ভাবেও পরিবেশে টিকে থাকতে দেখা যায়। লাইকেনে উপস্থিত ভিন্ন ভিন্ন প্রজাতির উভয়েই এই সহাবস্থানের সুফল ভোগ করতে পারে কিংবা যেকোনো একটি প্রজাতি এর সুফল ভোগ করতে পারে অথবা একটি প্রজাতি পরজীবী হিসেবেও থাকতে পারে। কোন সায়ানোব্যাকটেরিয়া গবেষণাগারে একাকী যে গতিতে বৃদ্ধি পায় তা লাইকেনে সহাবস্থানকারী হিসেবে এর বৃদ্ধির গতির চেয়ে বেশি। ২০১২ সালের ২৬ এপ্রিল বিজ্ঞানিরা জানান যে জার্মান অ্যারোস্পেস সেন্টার (DLR) দ্বারা পরিচালিত মার্স সিমুলেসন ল্যাবরেটরিতে মঙ্গল গ্রহের মত একই পরিবেশে ৩৪ দিন পর্যবেক্ষণে লাইকেন টিকে থাকতে সক্ষম হয় এবং সালোকসংশ্লেষণের ক্ষেত্রে উল্লেখযোগ্য অভিযোজন দক্ষতা প্রদর্শন করে।
ইতিহাস
কিছু সময়ের জন্য লাইকেনকে একক জীবসত্তা মনে করা হয়েছিল। ১৮৬৭ সালে সুইস উদ্ভিদবিদ Simon Schwendener লাইকেন সম্পর্কে দ্বৈত তত্ত্ব প্রস্তাব করলে লাইকেনের প্রকৃত গঠন উন্মোচিত হওয়া শুরু করে। সে সময় গবেষণা ভিত্তিক প্রমাণ প্রদান করা সম্ভব ছিল না। Simon Schwendener আলোক অণুবীক্ষণযন্ত্র দ্বারা লাইকেন, শৈবাল ও ছত্রাকের অন্তর্গঠন এবং বৃদ্ধি পর্যবেক্ষণ করে তার অনুকল্প (হাইপোথিসিস) উপস্থাপন করেছিলেন। সেই সময়ে একটি ভ্রান্ত ধারণা প্রচলিত ছিল যে প্রত্যেকটি জীবসত্তা একক জীবসত্তা। তাই সে সময়ের অনেক অগ্রগণ্য লাইকেনবিদ যেমন- James Mascall Morrison Crombie এবং William Nylander এই অনুকল্প প্রত্যাখ্যান করেছিলেন।
তবে অন্যান্য বিখ্যাত জীববিজ্ঞানী যেমন- Heinrich Anton de Bary, অ্যালবার্ট বারনার্ড ফ্র্যাঙ্ক, Melchior Treub এবং Hermann Hellriegel এত দ্রুত অনুকল্প প্রত্যাখ্যান করেননি এবং পরবর্তীতে এই ধারণা জ্ঞানের অন্যান্য শাখা যেমন- অণুজীববিজ্ঞান, উদ্ভিদবিজ্ঞান, প্রাণিবিজ্ঞান এবং মানব দেহে পরজীবীর ক্ষেত্রে বিস্তার লাভ করে। যখন ক্ষতিকর অণুজীব এবং এর পোষক এর মদ্ধকার সম্পর্ক উন্মোচিত হল তখন থেকে Schwendener এর অনুকল্প জনপ্রিয় হতে থাকল। লাইকেনের দ্বৈত চরিত্রের অস্তিত্বের গবেষণা ভিত্তিক প্রমাণ পাওয়া যায় ১৯৩৯ সালে যখন Eugen Thomas তার প্রথম সফল রি-সিনথেসিস পরীক্ষার ফলাফল প্রকাশ করেন।
পরিসংখ্যান
এরূপ মিথোজীবিতা ছত্রাককে পুষ্টি সরবরাহ করে বলে ছত্রাক এর ২০% প্রজাতি এরূপ মিথোজীবিতা গ্রহণ করেছে। Ascomycota পর্বে সর্বাধিক, ছত্রাকের ৪০% প্রজাতি লাইকেন হিসেবে থাকে। কিছু ছত্রাক যা লাইকেন গঠন করে, তারা যেসব ছত্রাক উদ্ভিদ দেহে পরজীবী তাদের সাথে একই বর্গে অবস্থান করে। অবশিষ্ট লাইকেন গঠনকারী ছত্রাক পাঁচটি বর্গে বিস্তৃত যাদের সকল সদস্যই লাইকেন গঠন করে( বর্গগুলো হচ্ছেঃ Graphidales, Gyalectales, Peltigerales, Pertusariales, এবং Teloschistales)। লাইকেন গঠনকারী ছত্রাক এবং সাধারণ ছত্রাক উভয়েই একই গণ অথবা প্রজাতির সদস্য হতে পারে।
লাইকেনের অটোট্রফিক সদস্যটি প্রোক্যারিওট ও হতে পারে অথবা ইউক্যারিওট ও হতে পারে। লাইকেন সৃষ্টিকারী ছত্রাকদের সাথে প্রায় ১০০ প্রজাতির সালোকসংশ্লেষণক্ষম সঙ্গীর সহাবস্থান চিহ্নিত করা হয়েছে যারা ৪০ টি গণ এবং ৫ টি ভিন্ন ভিন্ন শ্রেণী(প্রোক্যারিওট : Cyanophyceae; ইউক্যারিওট : Trebouxiophyceae, Phaeophyceae, Chlorophyceae) এর অন্তর্ভুক্ত। প্রোক্যারিওটিক সদস্যরা হচ্ছে মূলত সায়ানোব্যাকটেরিয়া যারা নীলসবুজ শৈবাল নামে ও পরিচিত। আমাদের পরিচিত লাইকেন সমূহের মধ্যে ৮% লাইকেনে নীলসবুজ শৈবাল দেখা যায়। সবচেয়ে বেশি সংখ্যক প্রজাতি দেখা যায় Nostoc গণে। লাইকেনের ইউক্যারিওটিক সদস্যগুলো হচ্ছে ক্লোরোফাইটা সবুজ শৈবাল অথবা জ্যান্থোফাইটা হলুদ-সবুজ শৈবাল। ৯০% লাইকেনে সবুজ শৈবাল থাকে এবং এই শৈবালদের ৪০% Trebouxia গণের অন্তর্ভুক্ত। এদিক থেকে দ্বিতীয় বৃহত্তম গণ হচ্ছে Trentepohlia। এই শৈবালগুলো সম্ভবত লাইকেনের সদস্য হিসেবেও থাকতে পারে আবার স্বাধীনভাবেও পরিবেশে টিকে থাকতে পারে।
মিথোজীবিতা
এটা আবশ্যক নয় যে একটি ছত্রাক শুধুএকটি শৈবালের সাথেই একত্রে লাইকেন গঠন করবে। কোন লাইকেনে একটি ছত্রাকের একাধিক শৈবাল সঙ্গী থাকতে পারে। লাইকেনের গঠন আকৃতিতে ছত্রাকের প্রভাব বেশি থাকে। একটি শৈবাল প্রজাতি ভিন্ন ভিন্ন ছত্রাক প্রজাতির সাথে সহাবস্থান করে ভিন্ন ভিন্ন লাইকেন সৃষ্টি করতে পারে। একটি ছত্রাক প্রজাতি একসাথে দুইটি অথবা তিনটি শৈবাল প্রজাতির সাথেও লাইকেন গঠন করতে পারে। তবে খুব দুর্লভ হলেও এটা দেখা যায় যে দুই বা তারও অধিক ছত্রাক একটি মাত্র লাইকেন গঠনে অংশ নেয়।
বৈজ্ঞানিক নামকরণ ও শ্রেণীবিন্যাস
লাইকেন এবং এর অন্তর্ভুক্ত ছত্রাকের বৈজ্ঞানিক নাম একই হয়। লাইকেনের জীববৈজ্ঞানিক শ্রেণীবিন্যাস পদ্ধতিও ছত্রাকের অনুরূপ। শৈবাল সদস্যটির বৈজ্ঞানিক নাম এবং শ্রেণীবিন্যাস লাইকেন ও ছত্রাকের বৈজ্ঞানিক নাম এবং শ্রেণীবিন্যাস অপেক্ষা ভিন্ন হয়।
প্রকারভেদ
গঠনগত প্রকারভেদ থ্যালাসের ভিত্তিতে করা হয়।
বাস্তুসংস্থান
সূর্যের আলো পাওয়ার জন্য লাইকেনকে অন্যান্য উদ্ভিদের সাথে প্রতিযোগিতা করার কথা থাকলেও এদের ছোট আকার এবং ধীর বৃদ্ধির কারণে এরা ঐ সমস্ত স্থানে বিকশিত হয় যেখানে বড় গাছ-পালা জন্মানো কষ্টসাধ্য। লাইকেন পৃথিবীর কিছু চরম পরিবেশ যেমন সুউচ্চ পর্বতে উচ্চ অক্ষাংশে বিকাশ লাভ করে। কিছু লাইকেন মরুভূমি এবং আর্কটিক অঞ্চলের বরফে ঢাকা পরিবেশেও বিকাশ লাভ করে। লাইকেনের একটি বিশেষ সুবিধা হচ্ছে এরা poikilohydric (poikilo- variable, hydric- relating to water) অর্থাৎ অল্প পানি পেলেও টিকে থাকতে পারে। অত্যন্ত শুষ্ক পরিবেশে লাইকেনের কোষগুলো এমনভাবে শুষ্ক হয় যাতে অধিকাংশ জৈব রাসায়নিক ক্রিয়া থেমে যায়। একে ক্রিপ্টোবায়োটিক অবস্থা বলে। লাইকেন উচ্চ তাপমাত্রা, খরা সহ্য করে টিকে থাকে। বসবাসস্থবল বা সাবস্ট্রেট এর স্থায়িত্ব লাইকেনের আবাসস্থলের গুরুত্বপূর্ণ বৈশিষ্ট্য। European Space Agency আবিষ্কার করেছে যে লাইকেন কোন সুরক্ষা ছাড়াই মহাশূন্যে টিকে থাকতে পারে। Complutense University of Madrid এর Leopoldo Sancho দ্বারা পরিচালিত একটি গবেষণায় লাইকেনের দুইটি প্রজাতি Rhizocarpon geographicum এবং Xanthoria elegans কে একটি ক্যাপসিউল এ ভরে ২০০৫ সালের মে মাসে রাশিয়ান সয়োজ রকেটের মাধ্যমে মহাশূন্যে প্রেরণ করা হয়। ১৫ দিন পর সেগুলো ফেরত নিয়ে এসে পরীক্ষা করে দেখা যায় যে মহাশূন্যের পরিবর্তনশীল উচ্চ তাপমাত্রা ও কসমিক রশ্মির বিকিরণের মধ্যেও লাইকেনের স্বাস্থ্য ঠিক ছিল।
অভিব্যক্তি এবং ফসিলবিদ্যা
লাইকেন ছত্রাকের পুষ্টি লাভের একটি আদিম কৌশল। লাইকেন যে চরম পরিবেশে জন্মায় তা সাধারণত ফসিল গঠনের উপযোগী নয়। সবচেয়ে পুরনো যে ফসিল যাতে ছত্রাক ও শৈবাল উভয়কেই উদ্ধার করা হয়েছিল তা Devonian আমলের শুরুর দিকের, প্রায় ৪০০ মিলিয়ন বছর পুরনো। এটি থেকে সামান্য পুরানো ফসিল Spongiophyton কে গঠন এবং আইসোটোপের ভিত্তিতে লাইকেন বলা যায় যদিও আইসোটোপের ভিত্তি প্রশ্নবিদ্ধ। এটি প্রস্তাব করা হলেও প্রমাণিত নয় যে আরও পুরনো ফসিল Nematothallus লাইকেন ছিল। এটাও দাবি করা হয়েছে যে Ediacaran ফসিলগুলো লাইকেন ছিল, যদিও তা প্রমাণিত নয়। অ্যাম্বারে নিমজ্জিত লাইকেন ফসিল ও পাওয়া গেছে। উত্তর ইউরোপে অ্যাম্বারের টুকরায় ৪০ মিলিয়ন বছর পুরনো ফসিল Anzia পাওয়া গেছে। আমেরিকার উত্তর ক্যালিফোর্নিয়ার ট্রিনিটি কাউন্টি থেকে মধ্য Miocene যুগের ফসিল Lobaria পাওয়া গেছে।
বায়ু দূষণ
লাইকেন যদি সবসময় দূষিত বাতাসে উন্মুক্ত থাকে এবং কোন অংশ যদি দেহ থেকে ঝরে না যায় তবে লাইকেন দেহে দূষিত পদার্থের স্তুপ গঠন আটকাতে পারে না। পত্ররন্ধ্র এবং কিউটিকল না থাকায় লাইকেন অ্যারোসল এবং গ্যাস শোষণ করে যা তাদের থ্যালাস থেকে ব্যাপন প্রক্রিয়ায় ফটোবায়েন্ট স্তরে প্রবেশ করে। লাইকেনের মূল না থাকায় বায়ু থেকে উপাদান গ্রহণ করে। ফলে লাইকেনে উপস্থিত উপাদান গুলো অনেক সময় বায়ুর উপাদানের সমাবেশ নির্দেশ করে। লাইকেন সম্পর্কিত অনেক গবেষণা লাইকেনকে কার্যকরী বায়োইনডিকেটর বা পরিবেশের বিশুদ্ধতার মানদণ্ড হিসেবে চিহ্নিত করে। সব লাইকেনই বায়ু দূষণের প্রতি সমানভাবে স্পর্শকাতরতা প্রদর্শন করে না। এটা নির্ভর করে মাইকোবায়েন্টের শক্তি চাহিদার উপর, মাইকোবায়েন্ট ফটোবায়েন্টের উপর যত বেশি নির্ভরশীল হয় স্পর্শকাতরতা তত বৃদ্ধি পায়। বায়ু দূষণের প্রভাবে লাইকেন এর ফটোবায়েন্ট জৈব রাসায়নিক শক্তি ব্যবহার করে কোষের গঠন মেরামত করতে। ফলে মাইকোবায়েন্ট এই শক্তি পায় না। ফলে মিথোজীবিতা নষ্ট হয় এবং লাইকেন গঠন ব্যাহত হয়।
খাদ্য
পৃথিবীর বিভিন্ন দেশে লাইকেনকে খাদ্য হিসেবে ব্যবহার করা হয়। কোন কোন দেশে দুর্ভিক্ষের সময় এটিকে খাওয়া হয়, কোন দেশে আবার এটি প্রধান খাদ্য। লাইকেনের পলিস্যাকারাইড মানুষ হজম করতে পারে না। আবার কিছু লাইকেনে বিষাক্ত উপাদান যেমন- vulpinic acid অথবা usnic acid থাকে। অতীতে উত্তর ইউরোপে Iceland moss (Cetraria islandica) গুরুত্বপূর্ণ খাদ্য ছিল এবং একে রুটি, পুডিং, স্যূপ, সালাদ হিসেবে ব্যবহার হত। বেশিরভাগ লাইকেন হলুদ হয়।
Wila (Bryoria fremontii) অনেক মানুষের কাছে অতীতেও সুস্বাদু খাবার ছিল এবং এখনো আছে।
জৈব বিয়োজন
লাইকেনকে পলিসটার রেসিন বিয়োজন করতে দেখা গেছে।
সিরসা (পশ্চিমবঙ্গ)
সিরসা (পশ্চিমবঙ্গ) ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিরসা (পশ্চিমবঙ্গ) শহরের জনসংখ্যা হল ৫২১৫ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সিরসা (পশ্চিমবঙ্গ) এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ব্যবস্থাপনা বিজ্ঞান
থাম্ব|ব্যবস্থাপনা বিজ্ঞানের একটি ইনস্টিটিউট ব্যবস্থাপনা বিজ্ঞান হলো মানব সংস্থাগুলিতে সমস্যা সমাধান এবং সিদ্ধান্ত গ্রহণের বিস্তৃত আন্তঃবিষয়ক অধ্যয়ন যা ব্যবস্থাপনা, অর্থনীতি, ব্যবসা, প্রকৌশল, ব্যবস্থাপনাবিষয়ক পরামর্শ, এবং অন্যান্য ক্ষেত্রের সাথে দৃঢ়ভাবে সংযুক্ত । এটি গাণিতিক মডেলিং, পরিসংখ্যান এবং সংখ্যাসূচক অ্যালগরিদম সহ বিভিন্ন বৈজ্ঞানিক গবেষণা ভিত্তিক নীতি, কৌশল এবং বিশ্লেষণমূলক পদ্ধতি ব্যবহার করে জটিল সমস্যাগুলোর ক্ষেত্রে অনুকূল বা কাছাকাছি অনুকূল সমাধানে পৌঁছে দিয়ে যুক্তিযুক্ত এবং সঠিক সিদ্ধান্ত গ্রহণে সাহায্য করে একটি সংস্থার দক্ষতার উন্নতি সাধন করে । ব্যবস্থাপনা বিজ্ঞান বিভিন্ন বৈজ্ঞানিক পদ্ধতি ব্যবহার করে ব্যবসাগুলিকে লক্ষ্য অর্জনে সহায়তা করে।
এই ক্ষেত্রটি প্রাথমিকভাবে ফলিত গণিতের একটি প্রবৃদ্ধি ছিল, যেখানে প্রাথমিক সমস্যাগুলি সিস্টেমের অনুকূলকরণ সম্পর্কিত ছিল যেগুলি রৈখিকভাবে তৈরি করা যেত, অর্থাৎ, কোনো কিছুর সর্বোচ্চ বা সর্বনিম্ন নির্ধারণ ( লাভের সর্বাধিক মূল্য, সমাবেশের লাইনের পরিবেশনা, ফসলের সর্বোচ্চ ফলন, ব্যান্ডউইথ ইত্যাদি বা কোনো কাজের সর্বনিম্ন ক্ষয়, ঝুঁকি, ব্যয় ইত্যাদি)। আজ, ব্যবস্থাপনা বিজ্ঞান যেকোনো সাংগঠনিক ক্রিয়াকলাপে অন্তর্ভুক্ত সমস্যা গাণিতিক আকারে কাঠামোগতভাবে পরিচালিত করে প্রাসঙ্গিক অন্তর্দৃষ্টি তৈরি করতে সাহায্য করে।
পরিদর্শন
ব্যবস্থাপনা বিজ্ঞান বিভিন্ন গবেষণার বিভিন্ন ক্ষেত্রের সাথে সম্পর্কিত: একটি ক্ষেত্রে বিভিন্ন মডেল এবং ধারণাগুলিকে বিকাশ সাধন করা হচ্ছে যেগুলোর প্রয়োগ পরবর্তীতে ব্যবস্থাপনাবিষয়ক সমস্যাগুলিকে আলোকপাত করতে ও সমাধান করতে সহায়ক হিসাবে প্রমাণিত হতে পারে। ব্যবহৃত মডেলগুলি প্রায়শই গাণিতিকভাবে উপস্থাপিত হতে পারে তবে কখনও কখনও কম্পিউটার ভিত্তিক, ভিজ্যুয়াল বা মৌখিক উপস্থাপনাগুলিও পাশাপাশি বা একটি অপরটির পরিবর্তে ব্যবহৃত হয়। পাশাপাশি আরেকটি ক্ষেত্রে নতুন এবং আরও ভাল মডেলগুলি ডিজাইন এবং বিকাশ করা হচ্ছে সাংগঠনিক শ্রেষ্ঠত্ব অর্জনের লক্ষ্যে ।
ব্যবস্থাপনা বিজ্ঞানের গবেষণা তিনটি স্তরে করা যেতে পারে:
ব্যবস্থাপনা বিজ্ঞান সমস্যা সমাধানের ক্ষেত্রে যুক্তিযুক্ত ও নিয়মসংশ্লিষ্ট পথ বেছে নেয় যা সমস্যা সমাধানের বৈজ্ঞানিক পদ্ধতি নামে পরিচিত। যেকোনো সমস্যা সমাধানের বেলায় পাঁচটি ধাপে এগোনো হয়। যথাঃ
নকশা বা মডেল তৈরির সময় ব্রেক ইভেন এনালাইসিস নামক একটি গ্রাফের ব্যবহার ব্যাপক। এই গ্রাফটির উদ্দেশ্যই হয়ে থাকে মূলত কোনো সংস্থার জন্য কোনো একটি পণ্য বা সেবার একটা নির্দিষ্ট পরিমাণ নির্ণয় করা যার বিক্রিত মূল্য সার্বিক খরচের সমান হবে। একই সাথে এর সাহায্যে লাভ-ক্ষতির পরিমাণটাও সহজে নির্ণয় করা যায়।
ব্যবস্থাপনা বিজ্ঞানীদের প্রয়াস হল সকল প্রকারের সিদ্ধান্তকে অবহিত করতে এবং উন্নত করতে যৌক্তিক, নিয়মতান্ত্রিক, বিজ্ঞান ভিত্তিক কৌশল ব্যবহার করা। ব্যবস্থাপনা বিজ্ঞানের কৌশলগুলি ব্যবসায়িক প্রয়োগের মধ্যে সীমাবদ্ধ না রেখে সামরিক, চিকিৎসা, জন প্রশাসন, দাতব্য গোষ্ঠী, রাজনৈতিক দল বা জনসমাজের ক্ষেত্রেও প্রয়োগ করা যেতে পারে।
ইতিহাস
এর উৎস অপারেশন রিসার্চের সাথে সম্পৃক্ত, যা দ্বিতীয় বিশ্বযুদ্ধের সময় প্রভাবশালী হয়ে ওঠে যখন মিত্র বাহিনী সামরিক অভিযানে সহায়তা করার জন্য বিভিন্ন শাখা হতে বিজ্ঞানীদের নিয়োগ করেছিল। এই প্রাথমিক প্রয়োগগুলিতে, বিজ্ঞানীরা সীমিত প্রযুক্তি এবং সম্পদের দক্ষ ব্যবহারের জন্য সরল গাণিতিক মডেল ব্যবহার করেছিলেন। কর্পোরেট সেক্টরে এই মডেল বা নকশাগুলির প্রয়োগ, ব্যবস্থাপনা বিজ্ঞান হিসাবে পরিচিতি লাভ করে।
1967 সালে স্টাফর্ড বিয়ার ব্যবস্থাপনা বিজ্ঞান ক্ষেত্রটিকে "অপারেশন রিসার্চের ব্যবসায়িক ব্যবহার" হিসাবে চিহ্নিত করেছিলেন।
তত্ত্ব
ব্যবস্থাপনা বিজ্ঞানে অন্তর্ভুক্ত অন্যান্য ক্ষেত্রগুলো হলঃ
১. ডাটা মাইনিং
২. সিদ্ধান্ত বিশ্লেষণ
৩. প্রকৌশল
৪. পূর্বাভাস
৬. শিল্প প্রকৌশল
৭. লজিস্টিক্স বা রসদ সরবরাহ বিদ্যা
৮. গাণিতিক মডেলিং
৯. অনুকূলকরণ
১০. অপারেশনাল রিসার্চ
১১. সম্ভাবনা এবং পরিসংখ্যান
১৩. মনস্তত্ত্ব
১৪. সিমুলেশন
১৫. সামাজিক যোগাযোগ মাধ্যম / পরিবহনবিষয়ক পূর্বাভাসের মডেল
১৬. সমাজবিজ্ঞান
১৮. ব্যবস্থাপনাবিষয়ক পরামর্শ
এবং অন্যান্য
প্রয়োগ
বিমান সংস্থা, উৎপাদন সংস্থা, পরিষেবা সংস্থা, সামরিক শাখা এবং সরকারি কাজে ব্যবস্থাপনা বিজ্ঞানের প্রয়োগ প্রচুর। ব্যবস্থাপনা বিজ্ঞান বিভিন্ন সমস্যার বিস্তৃত সমাধানে অন্তর্দৃষ্টি দিয়ে অবদান রেখেছে। যেমনঃ
ব্যবস্থাপনা বিজ্ঞান তথাকথিত সফট-অপারেশনাল বিশ্লেষণের সাথেও জড়িত, যা কৌশলগত পরিকল্পনা, কৌশলগত সিদ্ধান্ত সমর্থন, এবং সমস্যার কাঠামোগত পদ্ধতি (পিএসএম) এর সাথে সম্পর্কিত। এই ক্ষেত্রে, গাণিতিক মডেলিং এবং সিমুলেশন যথেষ্ট নয়। তাই, বিংশ শতাব্দীর শেষের দিক থেকে, নন-কোয়ান্টিফাইড মডেলিং পদ্ধতিগুলি তৈরি করা হতে থাকে যার মধ্যে রূপবিজ্ঞান বিশ্লেষণ এবং বিভিন্ন ধরনের ডায়াগ্রাম অন্তর্ভুক্ত।
আরও দেখুন
১. অর্থনীতি
২. অপারেশন রিসার্চ এবং ব্যবস্থাপনা বিজ্ঞান বিভাগ
৩. জন ভন নিউম্যান থিওরি পুরস্কার
৪. ব্যবস্থাপনা অর্থনীতি
৫. ব্যবস্থাপনা প্রকৌশল
৬. ব্যবস্থাপনা ধারণা
৭. উদ্ভাবনী ব্যবস্থাপনা
৮. সংস্থা এবং পদ্ধতিসমূহ (ব্যবস্থাপনা)
সিঙ্গুর
সিঙ্গুর ভারতের পশ্চিমবঙ্গ রাজ্যের হুগলি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।
জনসংখ্যার উপাত্ত
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সিঙ্গুর এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
টাটা মোটর কারখানা
সিঙ্গুরের শতকরা ৯০ শতাংশ জমি চাষাবাদে নিযুক্ত। এর মধ্যে ১০০০ একর জমি নিয়ে ২০০৬ সালে টাটা মোটর্স কোম্পানিকে দেওয়া হয়। ২০০৭-০১সালে এখানে টাটা ন্যানোর কারখানা নির্মাণ শুরু হয়। সেই সময়ে জানা যায় যে কিছু চাষিকে পুরো ক্ষতিপুরণ দেওয়া হয়নি, এবং জুন মাসে পশ্চিমবঙ্গ সরকার কোর্টে জানান যে প্রায় ৩০ শতাংশ চাষি ক্ষতিপূরণের চেক নিতে রাজি হন নি । এই নিয়ে ২০০৭ থেকে তৃণমূল কংগ্রেসদলের মমতা বন্দ্যোপাধ্যায়-এর নেতৃত্বে প্রবল গণআন্দোলন আরম্ভ হয়।
আগস্ট ২০০৮ সালে এই ব্যাপক গণআন্দোলন এবং কোম্পানিতে চাকরিজীবীদের ওপর হামলার মুখে টাটা মোটর্স কারখানায় কাজ স্থগিত রাখেন এবং পরবর্তীকালে রতন টাটা তার কারখানা গুজরাটে স্থানান্তরিত করেন।
বর্তমান পরিপ্রেক্ষিত
সম্প্রতি ৩১ শে আগস্ট ২০১৬-তে সুপ্রীম কোর্টে সিঙ্গুর মামলার ঐতিহাসিক রায় ঘোষণা হয়। বিচারপতি অরুণ কুমার মিশ্র ও বিচারপতি ভি. গোপাল গৌড়া-র ডিভিশন বেঞ্চ, ২০০৬ সালের জমি অধিগ্রহণ অবৈধ ঘোষণা করে, টাটাগোষ্ঠীকে চাষীদের জমি ফেরত দেবার নির্দেশ দেয় এবং ১২ সপ্তাহের মধ্যে অনিচ্ছুক চাষীদের জমি ফিরিয়ে দেবার জন্য রাজ্য সরকারকে নির্দেশ দেয়।
ঐতিহাসিক এই কারণে, হয়ত ভারতবর্ষের আর কোন রাজ্যে ভূমি আন্দোলন এরূপ প্রাধান্য লাভ করেনি। মূলতঃ এই মামলাই ৩৪ বৎসরের বামফ্রন্ট সরকারের ভিতকে উৎপাটিত করতে ও বর্তমান সরকারকে ক্ষমতায় আসার পথকে প্রসারিত করেছিল। তবে এই মামলার প্রভাব কিন্তু রাজনৈতিক ব্যাপ্তি ছাড়িয়ে সামাজিক ও অর্থনৈতিক পরিসরেও বিস্তৃত। যেখানে সিঙ্গুরের ন্যানো কারখানা কয়েক হাজার বেকার যুবকযুবতীর স্বপ্নপূরনের প্রত্যাশা পূরনের প্রতিশ্রুতি ছিল, অন্যদিকে কৃষিপ্রধান রাজ্য পশ্চিমবঙ্গের ১০০০ একর আবাদী জমি অধিগ্রহণে ন্যানো কারখানা গড়ে উঠলে কৃষিক্ষেত্রে অপূরনীয় ক্ষতির সম্মুখীন হত, এটাকেও অস্বীকার করা যায় না।
বর্তমান সরকারের কৃষিনীতি ও শিল্পনীতি এখন কোন অভিমুখে পরিচালিত হয়, এখন সেটাই লাখ টাকার প্রশ্ন।
গ্রাহাম ভিভিয়ান
গ্রাহাম এলেরি ভিভিয়ান (Graham Vivian; জন্ম: ২৮ ফেব্রুয়ারি, ১৯৪৬) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৭৩ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন গ্রাহাম ভিভিয়ান।
প্রথম-শ্রেণীর ক্রিকেট
১৯৬৪-৬৫ মৌসুম থেকে ১৯৭৮-৭৯ মৌসুম পর্যন্ত গ্রাহাম ভিভিয়ানের প্রথম-শ্রেণীর খেলোয়াড়ী জীবন চলমান ছিল। কোনরূপ প্রথম-শ্রেণীর ক্রিকেট খেলার অভিজ্ঞতা ছাড়াই টেস্ট ক্রিকেটে অভিষেক ঘটে তার।
১৯৬৪-৬৫ মৌসুমে ব্রাবিন প্রতিযোগিতায় অকল্যান্ডে অনূর্ধ্ব-২০ দলের পক্ষে লেগ-স্পিন অল-রাউন্ডার হিসেবে কিছু সুন্দর খেলা প্রদর্শন করেন। তিন খেলায় ১০ ৪৭ গড়ে ২৩ উইকেট পেয়েছিলেন তিনি। প্রথম-শ্রেণীর ক্রিকেটে তার সেরা বোলিং পরিসংখ্যান ছিল ৫/৫৯। ১৯৬৭-৬৮ মৌসুমে অকল্যান্ডের সদস্যরূপে সেন্ট্রাল ডিস্ট্রিক্টসের বিপক্ষে এ কৃতিত্ব অর্জন করেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন গ্রাহাম ভিভিয়ান। ৫ মার্চ, ১৯৬৫ তারিখে কলকাতায় স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২০ এপ্রিল, ১৯৭২ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। এছাড়াও, ১১ ফেব্রুয়ারি, ১৯৭৩ তারিখে ক্রাইস্টচার্চে সফরকারী পাকিস্তান দলের বিপক্ষে একমাত্র ওডিআইয়ে অংশগ্রহণের সুযোগ লাভ করেছিলেন।
নিজস্ব ঊনবিংশতিতম জন্মদিনের পরপরই টেস্ট দলে খেলার জন্যে তাকে মনোনীত করা হয়। প্রথম-শ্রেণীর কোন খেলায় অংশগ্রহণ বাদেই কলকাতায় স্বাগতিক ভারত দলের মুখোমুখি হন তিনি। ভারত সফর শুরুর পূর্বে প্রস্তুতিমূলক খেলায় বেশ ভালো খেলেন। নিউজিল্যান্ডের দ্বিতীয় ইনিংস ে কার্যকর ৪৩ রান তুলে সর্বোচ্চ রান সংগ্রাহক হন। এটিই তার সমগ্র খেলোয়াড়ী জীবনের সর্বোচ্চ সংগ্রহ। এ পর্যায়ে সফরকারী দলটি ১০৩/৭ তুলে ইনিংস পরাজয়ের ক্ষণ গুনছিল। তিনি দলকে পরাজয়ের হাত থেকে রক্ষা করেন। পাঁচ টেস্ট থেকে প্রাপ্ত একমাত্র উইকেটও এ টেস্ট থেকেই আসে।
ইংল্যান্ড গমন
১৯৭১-৭২ মৌসুমে ক্যারিবীয় দ্বীপপুঞ্জে যান। স্বাগতিক ওয়েস্ট ইন্ডিজের বিপক্ষে চার টেস্টে অংশগ্রহণ করলেও সফল হননি তিনি। ব্যাট ও বল উভয় বিভাগেই তাকে নাস্তানুবাদ হতে হয়। তবে, তার ফিল্ডিং বেশ দর্শনীয় ছিল। হেনরি ব্লোফেল্ডের ভাষায় ১৯৭১-৭২ মৌসুমে নিউজিল্যান্ড দল যে ধরনের ফিল্ডিং করেছে তা কোথাও ও কোন দলের মাঝে দেখা যায়নি। তন্মধ্যে গ্রাহাম ভিভিয়ানের ফিল্ডিংয়ের মান অসাধারণ ও সকলের সেরা ছিল।
অবসর
১৯৭৮-৭৯ মৌসুম পর্যন্ত নিউজিল্যান্ডীয় ঘরোয়া ক্রিকেটে খেলা চালিয়ে যান। তবে, তাকে আর কোন টেস্টে অংশ নিতে দেখা যায়নি। ১৯৭৯ সালে অবসর গ্রহণ করেন। এরজন্যে বৃহদাংশেই তার চোখের সমস্যা দায়ী ছিল।
ক্রিকেট খেলা থেকে অবসর গ্রহণের পর ১৯৮১ সালে খেলাধুলার মাঠের জন্যে কৃত্রিম আচ্ছাদনযুক্ত আবরণকারী প্রতিষ্ঠান গঠন করেন। ২০০৭ সালে নিউজিল্যান্ডীয় কারখানায় ৯৫০০০০ বর্গমিটার বিভিন্ন ধরনের আচ্ছাদনযুক্ত আবরণ তৈরি করে। তার পিতা গিফ ভিভিয়ান ১৯৩০-এর দশকে নিউজিল্যান্ডের পক্ষে সাত টেস্টে অংশগ্রহণ করেছিলেন।
হরিপুর ইউনিয়ন, হরিপুর
আয়তন
হরিপুর ইউনিয়নের আয়তন ৩০.৬৫ বর্গ বর্গ কিলোমিটার। এই ইউনিয়নে মোট ৩৩২৬টি পরিবার আছে।। এখানে গ্রামের সংখ্যা ১৫ টি, মৌজার সংখ্যা ১৫ টি, এবং হাট/বাজার সংখ্যা ০৪ টি। এই ইউনিয়নের গ্রামগুলোর নাম হচ্ছে হরিপুর, দনগাঁও, কাড়িগাঁও, কুশগাঁও, ভবানন্দপুর, তিনুয়া, মিনাপুর, জীবনপুর, দেহট্ট, খোলড়া, তোররা, বসলগাঁও, বালিহারা, মশানগাঁও এবং ভগবানপুর।
অবস্থান
হরিপুর ইউনিয়নের পূর্ব ও পশ্চিমে ভারত সীমান্ত রয়েছে এবং এই ইউনিয়নের উত্তরে ডাঙ্গীপাড়া ইউনিয়ন ও দক্ষিণে ভারত সীমান্ত অবস্থিত।
জনসংখ্যার উপাত্ত
বাংলাদেশর ১৯৯১ সনের আদমশুমারি অনুসারে হরিপুর ইউনিয়নর জনসংখ্যা ১৭,০৭২ জন। ২০১১ সালের আদম শুমারি অনুযায়ী জনসংখ্যা ২০৬৯৪ জন (প্রায়)। হরিপুর ইউনিয়নের সাক্ষরতার হার হচ্ছে ২৭.৭%। বাংলাদেশর সাক্ষরতার হারহান ৩২.৪%।
শিক্ষা
শিক্ষার প্রতিষ্ঠানের মধ্যে কলেজঃ ০৪টি, উচ্চ বিদ্যালয়ঃ ০৬টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৬ টি, সরকারি প্রাথমিক বিদ্যালয় ০৮টি এবং বে-সরকারী রেজিঃ প্রাঃ বিদ্যালয় আছে ০৬টি।
অর্থনীতি
আম, কাঁঠাল, জাম, কলা এখানকার ফসলি উদ্ভিদ। এখানে দেখা যায়, ধুতুরা, নিম ইত্যাদি ঔষধি উদ্ভিদ।
নদীসমূহ
হরিপুর ইউনিয়নে দুইটি নদী রয়েছে। সেগুলো হচ্ছে নাগর নদী এবং লোনা নদী।
লক্ষ্মীপুর জেলা
লক্ষ্মীপুর জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল।
প্রতিষ্ঠাকাল
লক্ষ্মীপুর নামে সর্বপ্রথম থানা প্রতিষ্ঠিত হয় ১৮৬০ সালে। এরপর ১৯৭৬ সালের ১ সেপ্টেম্বর তৎকালীন ৫নং বাঞ্ছানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে। রায়পুর, রামগঞ্জ, রামগতি ও লক্ষ্মীপুর সদর উপজেলা নিয়ে ১৯৭৯ সালের ১৯ জুলাই লক্ষ্মীপুর মহকুমা এবং একই এলাকা নিয়ে ১৯৮৪ সালের ২৮ ফেব্রুয়ারি গঠিত হয় লক্ষ্মীপুর জেলা।
নামকরণ
লক্ষ্মীপুর জেলার নামকরণ নিয়ে কয়েকটি মত প্রচলিত রয়েছে।
লক্ষ্মী, হিন্দু ধর্মানুসারে ধন-সম্পদ ও সৌভাগ্যের দেবী (দুর্গা কন্যা ও বিষ্ণু পত্নী) এবং পুর হল শহর বা নগর। এ হিসাবে লক্ষ্মীপুর এর সাধারণ অর্থ দাঁড়ায় সম্পদ সমৃদ্ধ শহর বা সৌভাগ্যের নগরী। ঐতিহাসিক কৈলাশ চন্দ্র সিংহ রাজমালা বা ত্রিপুরার ইতিহাস লিখতে গিয়ে তৎকালীন নোয়াখালীর পরগণা ও মহালগুলোর নাম উল্লেখ করেছেন। এতে দেখা যায়, বাঞ্ছানগর ও সমসেরাবাদ মৌজার পশ্চিমে লক্ষ্মীপুর নামে একটি মৌজা ছিল। আজকের পশ্চিম লক্ষ্মীপুর মৌজাই তৎকালীন লক্ষ্মীপুর মৌজা।
আবার অন্যমতে, সম্রাট শাহজাহানের পুত্র শাহ সুজা আরাকান পলায়নের সময় ১৬২০ খ্রিষ্টাব্দের ৬ মে ঢাকা ত্যাগ করেন। তিনি ধাপা ও শ্রীপুর হয়ে ৯ মে লক্ষ্মীদাহ পরগনা ত্যাগ করে ভুলুয়া দুর্গের ৮ মাইলের মধ্যে আসেন। ১২ মে ভুলুয়া দুর্গ জয় করতে না পেরে আরাকান চলে যান। সেই লক্ষ্মীদাহ পরগনা থেকে লক্ষ্মীপুর নামকরণ করা হয়েছে বলে কেউ কেউ ধারণ করেন। লক্ষ্মীপুর শহরের পূর্ব পাশে শাহ সুজার নামানুসারে একটি সড়কের নামকরণ করা হয় সুজা বাদশা সড়ক। বিখ্যাত সাংবাদিক ও সাহিত্যিক সানাউল্লাহ নূরী সুজা বাদশা সড়ক নামে একটি ইতিহাস গ্রন্থও রচনা করেছেন।
শ্রী সুরেশ চন্দ্রনাথ মুজমদার রাজপুরুষ যোগীবংশ নামক গবেষণামূলক গ্রন্থে লিখেছেন দালাল বাজারের জমিদার রাজা গৌর কিশোর রায় চৌধুরী ১৭৬৫ খ্রিষ্টাব্দে ইস্ট ইন্ডিয়া কোম্পানী থেকে রাজা উপাধি পেয়েছেন। তার পূর্বপুরুষরা ১৬২৯ থেকে ১৬৫৮ খ্রিষ্টাব্দের মধ্যে দালাল বাজার আসেন। তার বংশের প্রথম পুরুষের নাম লক্ষ্মী নারায়ণ রায় (বৈষ্ণব) এবং রাজা গৌর কিশোরের স্ত্রীর নাম লক্ষ্মী প্রিয়া। অনেক ঐতিহাসিকের মতে, লক্ষ্মী নারায়ণ রায় বা লক্ষ্মী প্রিয়ার নাম অনুসারে লক্ষ্মীপুরের নামকরণ করা হয়।
সাধারণ ইতিহাস
ত্রয়োদশ শতাব্দীতে লক্ষ্মীপুর ভুলুয়া রাজ্যের অধীন ছিল। মুঘল ও ইস্ট ইন্ডিয়া কোম্পানির শাসনামলে লক্ষ্মীপুরে একটি সামরিক স্থাপনা ছিল। ষোড়শ থেকে ঊনবিংশ শতাব্দী পর্যন্ত এ এলাকায় প্রচুর পরিমাণে লবণ উৎপন্ন হত এবং বাইরে রপ্তানি হত। লবণের কারণে এখানে লবণ বিপ্লব ঘটে। স্বদেশী আন্দোলনে লক্ষ্মীপুরবাসী স্বতঃস্ফুর্ত অংশগ্রহণ করে। এ সময় মহাত্মা গান্ধি এ অঞ্চল ভ্রমণ করেন। তিনি তখন প্রায়ই কাফিলাতলি আখড়া ও রামগঞ্জের শ্রীরামপুর রাজবাড়ীতে অবস্থান করতেন। বিদ্রোহী কবি কাজী নজরুল ইসলাম ১৯২৬ সালের জুন মাসে লক্ষ্মীপুর সফরে আসেন।
মুক্তিযুদ্ধের ঘটনাবলি
১৯৭১ সালের ৬ জুলাই মুক্তিযোদ্ধারা লক্ষ্মীপুর শহরের রহমতখালি সেতুর কাছে অতর্কিত হামলা চালিয়ে ৭২ জন পাকসেনাকে হত্যা করে। ২৫ অক্টোবর সদরের মীরগঞ্জে মুক্তিযোদ্ধা ও পাকসেনাদের এক সম্মুখ লড়াইয়ে পাকবাহিনীর মেজরসহ ৭০ জন সৈন্য ও ৪১ জন রেঞ্জার নিহত হয়। রামগঞ্জ উপজেলার ফতেহপুর দীঘির পাড়ে পাকসেনাদের সঙ্গে মুক্তিযোদ্ধাদের এক লড়াই সংঘটিত হয়। এ লড়াইয়ে বহুসংখ্যক পাকসেনা নিহত হয়। পরবর্তীকালে পাকসেনারা ১৪ জন মুক্তিযোদ্ধাকে আটক করে রামগঞ্জ ক্যাম্পে এনে হত্যা করে। মুক্তিযুদ্ধ চলাকালে রামগতি উপজেলার জমিদার হাটের বাঁকে পাকসেনাদের সঙ্গে মুক্তিযোদ্ধাদের লড়াইয়ে কয়েকজন রাজাকারসহ ১৭ জন পাকসেনা নিহত হয়।
অবস্থান ও সীমানা
বাংলাদেশের দক্ষিণ-পূর্বাংশে ২২°৩০´ থেকে ২৩°১০´ উত্তর অক্ষাংশ এবং ৯০°৩৮´ থেকে ৯০°০১´ পূর্ব দ্রাঘিমাংশ জুড়ে লক্ষ্মীপুর জেলার অবস্থান। রাজধানী ঢাকা থেকে এ জেলার দূরত্ব প্রায় ১৪৫ কিলোমিটার এবং চট্টগ্রাম বিভাগীয় সদর থেকে প্রায় ১৫৭ কিলোমিটার। এ জেলার উত্তরে চাঁদপুর জেলা, দক্ষিণে ভোলা জেলা ও নোয়াখালী জেলা, পূর্বে নোয়াখালী জেলা, পশ্চিমে মেঘনা নদী, ভোলা জেলা ও বরিশাল জেলা। লক্ষ্মীপুর শহর রহমতখালি নদীর তীরে অবস্থিত।
আয়তন
লক্ষ্মীপুর জেলার মোট আয়তন ১৩৬৭.৫৯ বর্গ কিলোমিটার।
জনসংখ্যা
২০১১ সালের পরিসংখ্যান অনুযায়ী লক্ষ্মীপুর জেলার মোট জনসংখ্যা ১৭,২৯,১৮৮ জন। এর মধ্যে পুরুষ ৮,৬৬,৮৬৮ জন এবং মহিলা ৮,৬২,৩২০ জন।
ধর্মবিশ্বাস অনুসারে এ জেলার মোট জনসংখ্যার ৯৫.৩১% মুসলিম, ৪.৬৬% হিন্দু এবং ০.০৩% বৌদ্ধ ও অন্যান্য ধর্মের অনুসারী।
শিক্ষা ব্যবস্থা
লক্ষ্মীপুর জেলার সাক্ষরতার হার ৬২.০১%। এ জেলায় রয়েছে:
যোগাযোগ ব্যবস্থা
লক্ষ্মীপুর জেলায় যোগাযোগের প্রধান সড়ক হল চাঁদপুর-লক্ষ্মীপুর মহাসড়ক এবং কুমিল্লা-লক্ষ্মীপুর মহাসড়ক। সব ধরনের যানবাহনে যোগাযোগ করা যায়। এছাড়া নদী মাতৃক জেলা হওয়ায় নদী পথেও লক্ষ্মীপুরের সাথে দেশের বিভিন্ন অঞ্চলে মানুষ ও পণ্য পরিবহন করা হয়।
নদ-নদী
লক্ষ্মীপুর জেলার প্রধান নদীগুলো হল মেঘনা নদী, ডাকাতিয়া নদী, কাটাখালী নদী, রহমতখালি নদী চন্দনা ও ভুলুয়া নদী।
শিলিগুড়ি
শিলিগুড়ি হল ভারতের পশ্চিমবঙ্গ রাজ্যের দার্জিলিং ও জলপাইগুড়ি উভয় জেলার অংশবিশেষ নিয়ে গড়ে ওঠা একটি মহানগর। এই শহরটি "উত্তরপূর্ব ভারতের প্রবেশদ্বার" হিসেবেও পরিচিত। শিলিগুড়ির খ্যাতি প্রধানত চা, কাষ্ঠ ও পর্যটন শিল্পের জন্য। পূর্ব হিমালয়ের পাদদেশে মহানন্দা নদীর তীরে অবস্থিত এই শহরটি কলকাতা ও আসানসোলের পরেই তৃতীয় বৃহত্তম মহানগর অঞ্চল। শিলিগুড়ি তার যমজ শহর জলপাইগুড়ি থেকে ৩৫ কিলোমিটার দূরে অবস্থিত। দুই শহরের সংযুক্তির ফলে তা উত্তরবঙ্গের বৃহত্তম মহানগর অঞ্চলে পরিণত হয়েছে।
পশ্চিমবঙ্গে শিলিগুড়ি শহরটির একটি বিশেষ কৌশলগত গুরুত্ব রয়েছে। শহরটি সুবিধাজনকভাবে চীন, নেপাল, বাংলাদেশ ও ভুটানের আন্তর্জাতিক সীমানাগুলিকে সংযুক্ত করেছে। সেই সঙ্গে এই শহরটি ভারতের মূল ভূখণ্ডের সঙ্গে উত্তরপূর্বাঞ্চলটিকে যুক্ত করেছে। পশ্চিমবঙ্গের অন্যান্য সকল জেলার সঙ্গেও শিলিগুড়ি রেল ও সড়কপথে যুক্ত। অতীতে একটি গ্রাম থেকে বর্তমানে এই শহরটি রাজ্যের একটি বাণিজ্য ও পরিবহণ কেন্দ্র হয়ে উঠেছে।
মধ্যযুগ
সেই যুগে শিলিগুড়ির দক্ষিণে ফাঁসিদেওয়ায় মহানন্দা নদীর তীরে একটি নদীবন্দর ছিল। এই বন্দরটি মালদহ সহ বাংলার অন্যান্য অঞ্চল ও বিহারের সঙ্গে বাণিজ্যরক্ষার কাজে গুরুত্বপূর্ণ ভূমিকা গ্রহণ করেছিল। এই বন্দরটি ব্যবহার করে ভুটানি ও সিক্কিমিরাও তাদের মূল ভূখণ্ডে দ্রব্যসামগ্রী বহন করে নিয়ে যেত।
অর্থব্যবস্থা
শিলিগুড়িকে ভারতের উত্তর পূর্বের প্রবেশদ্বার হিসেবে বর্ণনা করা হয়। শিলিগুড়ি ব্যবসার জন্য একটি লাভজনক কেন্দ্র হিসেবে ধীরে ধীরে বিকশিত হয়েছে। হংকং বাজার অল্প মূল্য চীনা সামগ্রী ও দেশ-বিদেশের বিভিন্ন শৌখিন সামগ্রী ক্রয় করার জন্য একটি মুখ্য বাজার। এছাড়াও বিধান মার্কেট, হকার্স কর্নার প্রভৃতি বাজারগুলো অর্থব্যবস্থার অন্যতম কেন্দ্রবিন্দু। শিলিগুড়ি বাণিজ্যিক দিক থেকে একটি গুরুত্বপূর্ণ কেন্দ্র হওয়াতে, অনেক জাতীয় কোম্পানি এবং সংগঠন তাদের দপ্তব় এখানে তৈরি করেছে।
সামরিক গুরুত্ব
১৯৬০ সালে তৈরী হওয়া ভারতীয় সেনাবাহিনী-র XXXIII কর্পস (ত্রিশক্তি কর্পস) এর সদর দপ্তরটি এখানে রয়েছে । এই কর্পস এর দায়িত্বে রয়েছে সামগ্রিক উত্তরবঙ্গ, সিকিম ও ভুটান (প্রয়োজনসাপেক্ষে) । শিলিগুড়ি করিডোরকে ‘চিকিন নেক’ বলা হয় এর উত্তরে নেপাল ও দক্ষিণে বাংলাদেশ থাকায়, মুরগীর গলার মতো চেপে ধরা মাত্র ভারতের উত্তর-পূর্বাংশ সম্পূর্ণরূপে মূল-ভূখণ্ড থেকে বিচ্ছিন্ন হয়ে পড়ার মতো নাজুকতার কারণে। শিলিগুড়ি করিডোর হচ্ছে পশ্চিম-বাংলার অংশ, যার মধ্য দিয়ে উত্তরে নেপাল ও দক্ষিণে বাংলাদেশ রেখে যেতে হয় রাজ্যটির দার্জিলিং, কালিম্পং, জলপাইগুড়ি, আলিপুর দুয়ার ও কোচবিহার জেলায় এবং বাংলা অতিক্রম করে অরুণাচল, আসাম, মেঘালয়, নাগাল্যাণ্ড, মনিপুর, মিজোরাম, ত্রিপুরা ও সিকিম রাজ্যে। অর্থাৎ, বৃহত্তর বাংলার ভূমি ব্যবহার করা ছাড়া ভারতের উত্তর-পশ্চিম-দক্ষিণ থেকে কারও পক্ষে ঐ ৮টি রাজ্যে ও স্বাধীন ভূটানে প্রবেশ করা প্রায় অসম্ভব। তাই এটা একদিকে ভারতে অখণ্ডতা রক্ষার জন্য যেমন গুরুত্বপূুর্ণ, অন্যদিকে ভারতকে চাপে রাখতে চীনের কাছেও সমান গুরুত্বপূর্ণ।
পরিবহন
শিলিগুড়ি নগরের পরিবহন ব্যবস্থা রিক্সা, স্থানীয় বাস এবং টেম্পো অন্তর্ভুক্ত করে। কোনও মিটার যুক্ত যানবাহন নেই। ৬ আসনের ডিজেল চালিত টেম্পো প্রায় সময় ১০–১৫ কিমির দুই গন্তব্যের মধ্যে নিয়মিতভাবে চলাচল করে পৌরনিগম কর্তৃপক্ষের নির্ধারিত ভাড়াতে। পেট্রোল চালিত অটোরিক্সাও ভাড়া করা যেতে পারে। মোট ১৬,০০০ রিক্সা পুর কর্পোরেশন দ্বারা লাইসেন্স লাভ করেছে এবং আরও অতিরিক্ত ৫৫,০০০ বেআইনি রিক্সা এই ক্রমবর্ধমানভাবে ঘিঞ্জি শহরটিতে নিয়মিতভাবে চলাচল করে। শিলিগুড়ি পশ্চিমবঙ্গ রাজ্যের এক প্রধান শহর। শিলিগুড়ি ভারতের উত্তর পূর্বাঞ্চলের রাজ্যগুলির সঙ্গে যোগাযোগের কেন্দ্রবিন্দু হিসেবে কাজ করে। একটি প্রধান বাণিজ্যকেন্দ্র হিসাবে, এই শহর বিমান, সড়ক ও রেল পথের একটি উন্নত পরিবহন জালবিন্যাস দ্বারা সু-সজ্জিত। আপনি যদি পশ্চিমবঙ্গের দার্জিলিং, কালিম্পং এবং সিকিমের গ্যাংটক এর মত শহরগুলি ভ্রমণ করতে আসেন, শিলিগুড়ি হল এই প্রতিটি জায়গার প্রবেশদ্বার।
বিমানপথ
বাগডোগরায় একটি আন্তর্জাতিক বিমানবন্দর রয়েছে যা শহরের কেন্দ্র থেকে প্রায় ১৭ কিমি দূরে অবস্থিত। বাগডোগরা বিমানবন্দর দিল্লি, কলকাতা, গুয়াহাটি সহ অন্য শহরের সাথে নিয়মিত বিমান দ্বারা সংযুক্ত। বেশ কিছু সরকারি ও বেসরকারি বিমান পরিবহন সংস্থা এই বিমানবন্দরে পরিষেবা প্রদান করে। এই অঞ্চলে একটি বিমানঘাঁটি রয়েছে, যেখান থেকে গ্যাংটক, সিকিমের নিয়মিত হেলিকপ্টার পরিষেবা পাওয়া যায়।
রেলপথ
শিলিগুড়িতে তিনটি গুরুত্বপূর্ণ রেলওয়ে স্টেশন আছে; শিলিগুড়ি টাউন, শিলিগুড়ি জংশন এবং নিউ জলপাইগুড়ি জংশন। নিউ জলপাইগুড়ি রেলওয়ে স্টেশন বর্তমানে এই অঞ্চলের সবচেয়ে গুরুত্বপূর্ণ স্টেশন। এটি দেশের প্রতিটি প্রধান রেলপথের সাথে সংযুক্ত। এই শহরের সবচাইতে আকর্ষণীয় রেলপথ হল টয় ট্রেন যার মাধ্যমে শিলিগুড়ি থেকে দার্জিলিং ভ্রমণ সম্ভব।
সড়কপথ
শিলিগুড়ি একটি গুরুত্বপূর্ণ বাণিজ্য কেন্দ্র তথা ভারতের উত্তর-পূর্বের প্রবেশদ্বার। একটি বিস্তৃত সড়ক জালবিন্যাস শিলিগুড়িকে কলকাতার সাথে সংযুক্ত করে, যা দেশের বাকি অংশের সাথেও সংযোগস্থাপনের একটি প্রধান বিন্দু। শিলিগুড়ি, সড়ক দ্বারা ভারতীয় রাজ্য গ্যাংটক এবং নেপাল ও ভুটান দেশের সাথে সংযুক্ত। জাতীয় মহাসড়ক ১০, ১১০, ২৭ এবং ১২ নং ও ১২এ শিলিগুড়িকে প্রতিবেশী শহর এবং রাজ্যের সঙ্গে সংযুক্ত করে। তেনজিং নোরগে সেন্ট্রাল বাস টার্মিনাস বেসরকারি এবং সরকারি (উত্তরবঙ্গ রাষ্ট্রীয় পরিবহন দপ্তর, NBSTC) মালিকানাধীন বাসগুলির একটি প্রধান কেন্দ্রস্থল। রয়েছে পি.সি. মিত্তাল বাস টার্মিনালও। এছাড়াও ভুটানের সরকার শিলিগুড়ি থেকে তার সীমান্ত শহর ফুন্টসোলিং পর্যন্ত বাস পরিষেবা প্রদান করে। ভাড়ার জিপ গাড়িগুলিও এই শহরকে তার প্রতিবেশী শৈলশহর দার্জিলিং, কালিম্পং, গ্যাংটক, কার্শিয়াং ইত্যাদির সাথে সংযুক্ত করে। সিকিম সরকারের রাষ্ট্রায়ত্ত পরিবহন, বাস স্টেশন থেকে সিকিমের বিভিন্ন গন্তব্যস্থলে বাস পরিচালনা করে।
জনসংখ্যার উপাত্ত
ভারতের ২০০১ সালের আদমশুমারি অনুসারে শিলিগুড়ি শহরের জনসংখ্যা ছিল ৪,৭০,২৭৫ জন। এর মধ্যে পুরুষ ৫৩% এবং নারী ৪৭%।
২০১১ সালের আদম শুমারি অনুসারে শিলিগুড়ি শহর সমাগমের জনসংখ্যা হল ৭,০১,৪৮৯ জন।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তুলনামূলকভাবে শিলিগুড়ি এর সাক্ষরতার হার ভালো।
এই শহরের জনসংখ্যার ১০% হল ৬ বছর বা তার কম বয়সী।
ভাতুরিয়া ইউনিয়ন
আয়তন
ভাতুরিয়া ইউনিয়নের আয়তন হচ্ছে ৭৬৩১ একর (৩০,.৫৫বর্গ কিলোমিটার)। ইউনিয়নে ২৯৮১ টি পারিবারিক ইউনিট আছে।
জনসংখ্যার উপাত্ত
বাংলাদেশর ১৯৯১ সালের আদমশুমারি অনুসারে এই ইউনিয়নের জনসংখ্যা হচ্ছে ১৪,৩১০ জন। এই মানুষের মধ্যে নারী ৫১%, পুরুষ ৪৯%। ইউনিয়নে ১৮ বছরের নিচের মানুষ হচ্ছে ৭১৫৮ জন। এছাড়াও ১৫-৪৪ বছরের মানুষ আছে ২৬০৩ জন। ভাতুরিয়া ইউনিয়নের সাক্ষরতার হার হচ্ছে ২৪.৪% যেখানে বাংলাদেশর সাক্ষরতার হার হচ্ছে ৩২.৪%।
বিবিধ
পাথর কালী মেলা বসে এই ইউনিয়নের গোবিন্দপুর গ্রামের কুলিক নদীর ধারে। কালীপূজার পরের শুক্রবার এই এলাকায় মেলা বসে। আর মেলা উপলক্ষে ভারত-বাংলাদেশ সীমান্তে যুগ যুগ ধারে দুই বাংলার হাজারো মানুষ স্বজনদের সঙ্গে মিলিত হয়ে কুশল বিনিময় করেন।
ডাঙ্গীপাড়া ইউনিয়ন
ডাঙ্গীপাড়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।
আয়তন
ডাঙ্গীপাড়া ইউনিয়নের মোট আয়তন ৩০১৫ হেক্টর বা ১২ বর্গকলোমিটার।
অবস্থান
মূলত ডাঙ্গীপাড়া ইউনিয়নটি পূর্ব-পশ্চিমে বিস্তৃত। পশ্চিমে ভারতীয় সীমান্ত পর্যন্ত বিস্তৃত এবং উত্তর- দক্ষিণ বরাবর প্রবহমান নাগর নদীটিই সীমানা হিসেবে ডাঙ্গীপাড়া ইউনিয়ন এবং ভারতকে বিভক্ত করেছে। ডাঙ্গীপাড়া ইউনিয়নের দক্ষিণ- পশ্চিমে উক্ত হরিপুর উপজেলার ৫ নং হরিপুর ইউনিয়নের অবস্থান। পূর্ব- দক্ষিণে ভাতুরিয়া ইউনিয়ন, পূর্ব- উত্তরে রানীশংকাইল উপজেলার হোসেনগাঁও ইউনিয়ন এবং উত্তর-পশ্চিমে হরিপুর উপজেলার ২ নং আমগাও ইউনিয়ন।
প্রশাসনিক এলাকা
ইউনিয়ন পরিষদের সাংগাঠনিক কাঠামো অনুযায়ী মোট ৯ টি ওয়ার্ড নিয়ে গঠিত ডাঙ্গীপাড়া ইউনিয়ন পরিষদ।
ইতিহাস
স্বাধীনতা পরবর্তী সময়ে হরিপুর থানা বৃহত্তর দিনাজপুর জেলার অধীন ছিল। বর্তমানের ৩ নং বকুয়া ইউনিয়ন ও ৪ নং ডাঙ্গীপাড়া ইউনিয়ন তখন ২ নং বীরগড় নামে একটি ইউনিয়নের অধীনেই ছিল। সে সময় ইউনিয়নের মূল ভবনটি ছিল ধীরগঞ্জের বর্তমান ৩ নং বকুয়া ইউনিয়নের ভবনটিতেই। পরবর্তীতে ১৯৭৮ সালে ২ নং বীরগড় ইউনিয়নটি দুই ভাগে বিভক্ত হয়ে একটির নামকরণ হয় ৩ নং বকুয়া এবং অপরটির নামকরণ হয় ৪ নং ডাঙ্গীপাড়া। ৪ নং ডাঙ্গীপাড়ার ভবনটি স্থান্তরিত হয়ে নতুন ভবন নির্মাণ করা হয় বর্তমান চৌরঙ্গী চৌরাস্তার পূর্ব পাশে। উল্লেখ্য, সে সময়েই ১ নং গেদুরা ইউনিয়নটি দুই ভাগে বিভক্ত হয়ে দুটি ইউনিয়ন গঠিত হয়। অপরটির নামকরণ হয় ২ নং আমগাঁও।
গ্রামের সংখ্যা
এই ইউনিয়নে গ্রামের সংখ্যা ১৪ টি। গ্রামসমূহ হচ্ছে কান্ধাল, দস্তমপুর, শীতলপুর, রনহাট্টা, মালদাখন্ড, বীরগড়, রহমতপুর, পতনডোবা, ডাংগীপাড়া, শিহিপুর, পাহাড়গাঁও, লহুচাঁদ, হলদীবাড়ী এবং দামোল।
জনসংখ্যার উপাত্ত
৩২,৭৫৯ জন (২০২২আদমশুমারী অনুযায়ী)
যোগাযোগ ব্যবস্থা
পাকা রাস্তা ০৮ কি: মি, কাঁচা রাস্তা ৪০ কি: মি:
শিক্ষা
ডাঙ্গীপাড়া ইউনিয়নে দামোল আইডিয়াল কলেজ নামে ১টি কলেজ রয়েছে। এছাড়া রণহাট্টা চৌরঙ্গী উচ্চ বিদ্যালয়, রণহাট্টা চৌরঙ্গী বালিকা উচ্চ বিদ্যালয়সহ মোট মাধ্যমিক বিদ্যালয় আছে ৫টি। এছাড়া এই ইউনিয়নে ১১টি প্রাথমিক বিদ্যালয় ও ২টি মাদ্রাসা আছে।
অর্থনীতি
কৃষিই অর্থনীতির প্রধান চালিকাশক্তি। তবে কিছু ক্ষুদ্র কুটির শিল্প ও হস্তশিল্প রয়েছে। প্রতি পাড়ায় ও বিভিন্ন মোড়গুলোতে এখন ছোট ছোট দোকান চোখে পরার মত। ইউনিয়নে ইজারাকৃত হাটের সংখ্যা দুটি- ১. চৌরঙ্গী হাট ২. শিহিপুর হাট । এছাড়াও বিভিন্ন পেশার পেশাজীবিরাও ইউনিয়নের অর্থনীতিতে অবদান রাখছেন।
সোনামুখী
সোনামুখী ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা এলাকা।
সোনামুখীতে মোট ১০ টি অঞ্চল আছে।
সোনামুখী তে বর্তমান ওয়ার্ড এর সংখ্যা হলো ১৫ টি। সোনামুখী হলো একটি পৌর এলাকা ও বাঁকুড়ার তিনটি পুরসভার মধ্যে অন্যতম। সোনামুখী তে একটি সরকারি কলেজ, দুইটি বেসরকারি প্রাথমিক ও উচ্চ প্রাথমিক শিক্ষক ট্রেনিং কলেজ, একটি সরকারি আইটিআই (ITI) কলেজ আছে। এই শহরের বি. জে. হাই স্কুল ( উ:মা:) পশ্চিমবঙ্গের মধ্যে মাধ্যমিক ও উচ্চমাধ্যমিক পরীক্ষাতে বেশ কয়েকবার ভালো ফলাফল অর্জন করেছে। সোনামুখী রেল স্টেশন হলো দ: পূ: রেল জোনের আদ্রা বিভাগের অধীনে একটি স্টেশন। এটি ব্রড গেজ বাঁকুড়া - মশাগ্রাম লোকাল ট্রেন রুটের অন্যতম গুরুত্বপূর্ণ স্টেশন। সোনামুখী বিখ্যাত তার কালী ও কার্তিক পূজার জন্যে। বৃহৎ আকারের কালী ও কার্তিক প্রতিমা বিসর্জনের শোভাযাত্রা এক অন্যতম আকর্ষণ। এই শহরের ওপর দিয়ে ৮ নং রাজ্য সড়ক বয়ে গেছে যা বর্ধমানের সাথে বাঁকুড়া ( বেলিয়াতোর ) এর যোগাযোগ রাখে। এছাড়াও এখান থেকে দুর্গাপুর - আসানসোল শিল্পনগরী যাতায়াতের জন্যে পর্যাপ্ত যোগাযোগ ব্যবস্থা আছে।
ভৌগোলিক পরিচয়
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬ মিটার (২১৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সোনামুখী শহরের জনসংখ্যা হল ২৭,৩৪৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে সোনামুখী এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
সোনাটিকারী
জনসংখ্যার উপাত্ত
ভারতের ২০০১ সালের আদমশুমারি অনুসারে সোনাটিকারী শহরের জনসংখ্যা হল ৬৬২৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে সোনাটিকারীর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
লেসলি গে
মেজর লেসলি হিউইট গে (Leslie Gay; জন্ম: ২৪ মার্চ, ১৮৭১ - মৃত্যু: ১ নভেম্বর, ১৯৪৯) সাসেক্সের ব্রাইটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৪ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, সমারসেট ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন লেসলি গে।
প্রথম-শ্রেণীর ক্রিকেট
মার্লবোরা, ব্রাইট কলেজ ও কেমব্রিজের ক্লেয়ার কলেজে পড়াশুনো করেছেন লেসলি গে।
১৮৯১ সাল থেকে ১৯০৪ সাল পর্যন্ত লেসলি গে’র প্রথম-শ্রেণীর খেলোয়াড়ী জীবন চলমান ছিল। ১৮৯২ সালে ওভালে জেন্টলম্যানের সদস্যরূপে প্লেয়ার্সের বিপক্ষে খেলেন।
বিরতিহীনভাবে ক্রিকেট খেলায় অংশ নিয়ে ১৯০৪ সালে প্রথম-শ্রেণীর ক্রিকেট খেলা থেকে অবসর গ্রহণ করেন। ১৮৯২ ও ১৮৯৩ সালে কেমব্রিজের সদস্যরূপে বিশ্ববিদ্যালয়ের খেলায় অক্সফোর্ডের বিপক্ষে উইকেট-রক্ষকের দায়িত্ব পালন করেছেন। ১৮৯৪ সালে সমারসেটের পক্ষে চারটি খেলায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেসলি গে। ১৪ ডিসেম্বর, ১৮৯৪ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯৪-৯৫ মৌসুমের শীতকালে অ্যান্ড্রু স্টডার্টের নেতৃত্বাধীন এমসিসি দলের সদস্যরূপে অস্ট্রেলিয়া গমনের জন্যে মনোনীত হন। তবে, এ সফরে সিরিজের প্রথম টেস্টেই কেবল তার অংশগ্রহণ ছিল। ৩৩ ও ৪ রান সংগ্রহ করার পর তিন ক্যাচ ও একটি স্ট্যাম্পিংয়ের সাথে স্বীয় নামকে যুক্ত করেন।
এরপর প্রথম-শ্রেণীর ক্রিকেট থেকে দূরে সরে যান। পরবর্তীতে, ১৯০০ সালে হ্যাম্পশায়ারের পক্ষে সংক্ষিপ্ত সময়ের জন্যে নয়টি খেলায় অংশ নেন।
ফুটবলে অংশগ্রহণ
ক্রিকেটের পাশাপাশি ফুটবল খেলায়ও দক্ষতার পরিচয় দিয়েছেন তিনি। ফুটবলার হিসেবে কেমব্রিজ বিশ্ববিদ্যালয় ও করিন্থিয়ান্সের পক্ষে খেলার পাশাপাশি ইংল্যান্ড দলের পক্ষে আন্তর্জাতিক পর্যায়ে ফুটবল খেলেছেন।
ফুটবলার হিসেবে ১৮৯২ সালে কেমব্রিজ বিশ্ববিদ্যালয় দলের সদস্যরূপে অক্সফোর্ডের বিপক্ষে গোলরক্ষকের দায়িত্ব পালন করেছেন। ১৮৯৩ ও ১৮৯৪ সালে ইংল্যান্ড দলের সদস্যরূপে স্কটল্যান্ড এবং ১৮৯৪ সালে ওয়েলসের বিপক্ষে খেলেন। ১৯০০ সালে সতীর্থ ইংরেজ গোলরক্ষক জ্যাক রবিনসনের সহকারী হিসেবে সাউদাম্পটনের পক্ষে সংরক্ষিত গোলরক্ষক হিসেবে যোগ দেন। তবে, তিনি কখনও প্রথম একাদশের পক্ষে খেলার সুযোগ পাননি।
এছাড়াও, গল্ফ খেলায় ডেভনের প্রতিনিধিত্ব করেছেন।
১ নভেম্বর, ১৯৪৯ তারিখে ৭৮ বছর বয়সে ডেভনের সিডমাউথ এলাকায় লেসলি গে’র দেহাবসান ঘটে। লেসলি গে’র কাকাতো ভাই কিংসমিল কী ১৮৯০-এর দশকে সারে দলের অধিনায়কের দায়িত্বে ছিলেন।
দক্ষিণ দমদম
দক্ষিণ দমদম ভারতের পশ্চিমবঙ্গ রাজ্যের উত্তর ২৪ পরগনা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০১১ সালের আদমশুমারি অনুসারে, দক্ষিণ দমদমের মোট জনসংখ্যা হল ৪০৩,৩১৬ জন, যার মধ্যে ২০২,২২৪ (৫০%) পুরুষ এবং ২০১২,১০২ (৫০%) মহিলা ছিলেন। জনসংখ্যার ৬ বছরের নীচে ছিল ২৮,৭০৩।  দক্ষিণ দমদমের মোট সাক্ষরতার সংখ্যা ছিল  ৩৪৪,৯৭১।(৬ বছরেরও বেশি জনসংখ্যার ৯২.০৯%।)
ভারতের ২০০১ সালের আদম শুমারি অনুসারে দক্ষিণ দমদম শহরের জনসংখ্যা হল ৩৯২,১৫০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে দক্ষিণ দমদম এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
ইসমত চুগতাই
প্রাথমিক জীবন এবং কর্মজীবনের শুরুর দিক (১৯১৫-৪১)
ইসমত চুগতাইয়ের জন্ম ২১শে আগস্ট ১৯১৫ সালে, বাদাউন, উত্তরপ্রদেশের নুসরত খানাম এবং মির্জা কাসিম বেগ চুগতাইয়ের ঘরে। ইসমত ছিলেন দশ ভাই-বোনের মধ্যে নবম। বাবা পদস্থ সরকারি আমলা হওয়ার ফলে ইসমতদের পরিবারকে প্রায়শই বাসস্থান বদল করতে হত। তাঁর বাল্য বয়সেই সব দিদিদের বিবাহ হয়ে যাওয়াতে তাঁকে যোধপুর, আগ্রা এবং আলিগড়ের মত শহরে বড় হয়ে উঠতে হয়েছিল তাঁর দাদাদের সাহচর্যেই। চুগতাই নিজেই বলেছেন কীভাবে তাঁর বড় হয়ে ওঠার বছরগুলোতে তার ব্যক্তিত্বতে তাঁর দাদাদের প্রভাব পরেছে। তিনি তাঁর দ্বিতীয়-জ্যেষ্ঠ ভাই ঔপন্যাসিক মির্জা আজিম বেগ চুগতাইকে পরামর্শদাতা হিসেবে মানতেন। তাঁর বাবার অবসরের পর তাঁরা আগ্রাতেই স্থায়ীভাবে বসবাস করতেন।
শ্রীকান্তবাটী
শ্রীকান্তবাটি ভারতের পশ্চিমবঙ্গ রাজ্যের মুর্শিদাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শ্রীকান্তবাটি শহরের জনসংখ্যা হল ৯৮৯৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে শ্রীকান্তবাটি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
সুকদাল
সুকদাল ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সুকদাল শহরের জনসংখ্যা হল ১১,৭৮৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে সুকদাল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শ্রীরামপুর (বর্ধমান)
শ্রীরামপুর (বর্ধমান) ভারতের পশ্চিমবঙ্গ রাজ্যের বর্ধমান জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯ মিটার (৬২ ফুট)।
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
আত্রেয়
আত্রেয় (आत्रेय) হলেন হিন্দু ঋষিদের ভিতর অন্যতম অত্রির বংশধর যার অবদানসমূহ পুরাণসমূহে উল্লিখিত আছে। ভারত ও নেপালের ব্রাহ্মণসমাজে ব্যবহার করা অন্য বহু গোত্রের মতো অত্রি ঋষির বংশধররাও আত্রেয় তাদের উপাধি হিসাবে ব্যবহার করে। প্রকৃত আত্রেয় গোত্রের ব্রাহ্মণগণ পূর্ব ভারতের বর্তমানের ঊড়িষ্যা কলিংগ,উত্কল,দক্ষিণ কৌশল ইত্যাদি রাজ্যে পরিব্রাজন করে।
ভারতীয় পরম্পরাগত ঔষধী ব্যবস্থা আয়ুর্বেদের বহু ক্ষেত্রে আত্রেয়দের অবদান অতি গুরুত্বপূর্ণ। বাগভট্ট দ্বারা রচিত অষ্টাংগ হৃদয়ের প্রথম অধ্যায়ের তৃতীয় শ্লোকে উল্লেখ আছে যে, ব্রহ্মা আয়ুর্বেদের জ্ঞান অশ্বিনীকুমারদ্বয়কে দেন,অশ্বিনীকুমাররা এটি ইন্দ্রকে শেখান। ইন্দ্র এই জ্ঞান অত্রিপুত্র আত্রেয় পুনর্বসুকে প্রদান করেন এবং আত্রেয় অগ্নিবেশ,ভেল ইত্যাদি ছয়জন শিষ্যের মধ্যে এই জ্ঞান বিতরণ করেন।
কুমেরু বৃত্ত
কুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-দক্ষিণে।
ভূগোল
কুমেরু বৃত্তের মোট দৈর্ঘ্য ।
বসতি
কুমেরু বৃত্তের ভেতরে কোনো স্থায়ী জনবসতি নেই, তবে সেখানে কিছু বৈজ্ঞানিক পরীক্ষণ কেন্দ্র ও গবেষণাগার রয়েছে।
চট্টগ্রাম জেনারেল হাসপাতাল
চট্টগ্রাম জেনারেল হাসপাতাল (চট্টগ্রাম ২৫০ শয্যাবিশিষ্ট জেনারেল হাসপাতাল নামেও পরিচিত) বাংলাদেশের চট্টগ্রামে অবস্থিত একটি সরকারী হাসপাতাল। এটিতে আড়াইশ শয্যার সুবিধা রয়েছে। ১৯৫৯ সাল থেকে এটি চট্টগ্রাম মেডিকেল কলেজ অনুমোদিত একটি হাসপাতাল। এই হাসপাতালের রঙমহল পাহাড়ে চট্টগ্রাম সিভিল সার্জনের কার্যালয় অবস্থিত।
ইতিহাস
১৮৪০ সালে এটি একটি ডিসপেনসারি হিসাবে কার্যক্রম শুরু করে এবং পরে ১৯০১ সালে তা উন্নয়ন করে চট্টগ্রাম মহানগরের আন্দরকিল্লা মৌজার রঙমহল পাহাড়ের শীর্ষে এটিকে একটি হাসপাতালে হিসেবে প্রতিষ্ঠিত করা হয়। রঙমহল পাহাড়টি ঐতিহাসিকভাবে আরাকানী দুর্গের অংশ হিসাবে খ্যাতিযুক্ত ছিল, যা ১৬৬৬ সালে মুগল নৌবাহিনীর আক্রমণে পুড়ে ধ্বংসস্তূপে পরিণত হয়।
১৯৮৭ সালে হাসপাতালটিকে ৮০ শয্যায় রূপান্তরিত করা হয় ও পরে ১৫০ শয্যায় উন্নীত করা হয়। ২০১২ সালে ১০০ শয্যা বাড়িয়ে হাসপাতালটিকে ২৫০ শয্যাবিশিষ্ট করা হয় যা প্রধানমন্ত্রী শেখ হাসিনা আনুষ্ঠানিক উদ্বোধন করেছিলেন।
মূল হাসপাতাল ভবনটি দুই তলা, এর উত্তর ফ্যাসাদের মাঝ বরাবর অর্ধ-অষ্টালক বিশিষ্ট একটি গম্বুজের ভেতর একটি পেঁচানো সিঁড়ি আছে।
সবুজ লাইন (চেন্নাই মেট্রো)
গ্রীন লাইন বা লাইন ২ চেন্নাই মেট্রো, ফেজ ১ প্রকল্পের দুটি লাইনের মধ্যে একটি। লাইনটি চেন্নাই সেন্ট্রাল থেকে সেন্ট থমাস মাউন্ট পর্যন্ত প্রসারিত। ১৭ টি স্টেশনগুলির মধ্যে ৯ টি স্টেশন ভূগর্ভস্থ এবং ৮ টি উত্তোলিত।
মানচিত্র
কেন্দ্র|800x800পিক্সেল| চেন্নাই মেট্রোর গ্রিন লাইন
স্টেশন
লাইনটি শহরের মধ্য, পশ্চিম এবং দক্ষিণ প্রান্তকে যুক্ত করে। স্টেশনগুলি অন্তর্ভুক্ত  :
অবস্থা
গ্রিন লাইন বর্তমানে থেকে  পর্যন্ত বিস্তৃত।
ভাড়া
গ্রীন লাইনের জন্য বর্তমান ভাড়া নিম্নরূপ  :
অ্যান্টনিও ডি অলিভিয়ার সালাজার
অ্যান্টনিও ডি অলিভিয়ার সালাজার (২৮ এপ্রিল ১৮৮৯ - ২৭ জুলাই ১৯৭০) পর্তুগিজ লোক, পর্তুগিজ রাষ্ট্রপতি ছিলেন যিনি পর্তুগালের প্রধানমন্ত্রী ১৯৩২ থেকে ১৯৬৮ সাল পর্যন্ত দায়িত্ব পালন করেন। তিনি জন্য দায়ী ছিলেন। এস্তাদো নোভো ("নতুন রাজ্য"), করপোরেটবাদী কর্তৃত্ববাদী সরকার যা ১৯৭৪ সাল পর্যন্ত পর্তুগাল শাসন করেছে।
২৮ মে ১৯২৬ সালের অভ্যুত্থানে আটক ২৮ পর্তুগিজ অভ্যুত্থানের ঘটনা 'র পরে রাষ্ট্রপতির ওসকার কারমোনা সহায়তায় অর্থনীতিবিদ একটি প্রশিক্ষিত অর্থনীতিবিদ মে ১৯২৬, প্রাথমিকভাবে অর্থমন্ত্রী এবং পরে প্রধানমন্ত্রী হিসাবে গণতন্ত্র, কমিউনিজম, সমাজতন্ত্র, অরাজকতা এবং উদারবাদীতা এর বিরোধিতা করে, পর্তুগালের মতাদর্শটি রক্ষণশীল এবং জাতীয়তাবাদী প্রকৃতিতে. সালাজার নিজেকে ফ্যাসিবাদী একনায়কত্ব থেকে দূরে রেখেছিলেন, যা তিনি একটি পৌত্তলিক সিজারস্ট রাজনৈতিক ব্যবস্থা হিসেবে বিবেচনা করেছিলেন যা বৈধ বা নৈতিক সীমার স্বীকৃত ছিল না। সালাজার জার্মান নাৎসিবাদকে স্প্যানিশ পৌত্তলিক উপাদান হিসেবে বিবেচনা করে যে তিনি প্রতিক্রিয়াশীল বলে বিবেচিত হন। সালাজারও ক্যাথলিকবাদ প্রচার করেছিলেন, কিন্তু দার্শনিক বলেছিলেন যে চার্চের ভূমিকা ছিল সামাজিক, রাজনৈতিক নয়, এবং কনকর্ডট অফ ১৯৪০ নিয়ে আলোচনা করা হয়েছিল। সালাজার শাসনামলে এক "দেউস, প্যাট্রিয়া ই ফ্যামিলিয়া" (অর্থ "ঈশ্বর, জন্মভূমি, এবং "পরিবার") ছিল।
নীলদাড়ি সুইচোরা
নীলদাড়ি সুইচোরা বা বড় সুইচোরা বা পাহাড়ি সুইচোরা (বৈজ্ঞানিক নাম: Nyctyornis athertoni), মেরোপিডি পরিবারে অন্তর্গত নিকটিওরনিস গনের এক প্রজাতির পতঙ্গভূক পাখি।
বিবরণ
থাম্ব|নীলদাড়ি সুইচরা, [[সাতছড়ি জাতীয় উদ্যান|সাতছড়ি, হবিগঞ্জ, বাংলাদেশ ]] নীলদাড়ি সুইচোরা নীল কপাল ও নীল গলার সবুজ পাখি। নীল কপাল ছাড়া পিঠ সবুজাভাব। লম্বা পালক দাঁড়ির মতো গঠন লাভ করেছে। গলা ও বুক কালচে নীল। হলুদাভ-পীতাভ ডোরাসহ পেট ও বগল সবুজ। বর্গাকার প্রান্তদেশসহ লেজের বাইরের পালক পীতাভ রঙের। ওড়ার সময় লেজ ত্রিকোণাকার ও ডানার নিচের ঢাকনি হলুদাভাব-পীতাভ দেখায়। ঠোঁট বাঁকা ও শিঙ-বাদামি এবং নিচের ঠোঁটের গোড়া ধূসর। চোখ উজ্জ্বল সোনালি-কমলা ও মুখ ধুসরাভ-পাটল বর্ণের। পা ও পায়ের পাতা ফিকে হলুদাভাব-সবুজ। নখর শিঙ-বাদামি। ছেলে ও মেয়ে পাখি দেখতে একইরকম। অপরিণত পাখির কোনো দাড়ি থাকে না। এটির দৈর্ঘ্য ৩৬ সেমি, ওজন ৯০ গ্রাম।
স্বভাব ও খাদ্যাভাস
এরা চিরসবুজ বনের বাসিন্দা হলেও আর্দ্র পাতাঝরা বন, বনের ছড়া ও আবাদযোগ্য জমিতে বিচরণ করে। সচরাচর একাকী, জোড়ায় বা তিনটির ছোট দলে দেখা যায়। অন্যান্য সুইচোরার মতোই গাছের উঁচু ডালে বসে শূন্যে উড়ে গিয়ে মৌমাছি, ফড়িং, গুবরে পোকা, বোলতা ইত্যাদি ধরে বেশ আয়েশ করে খায়। অনেক সময় ফুলের রসও পান করতে দেখা যায়। তবে মৌমাছিই এদের মূল খাদ্য। এরা বেশ উচ্চস্বরে ‘কর-র-র, কর-র-র কিট-টিক, কিট-টিক, কায়ও-কওক-কো-কো-কো’ ডাক দেয়।
প্রজনন
এদের প্রজনন মৌসুম ফেব্রুয়ারি থেকে অগাস্ট পর্যন্ত। ডিম পাড়ার ১ মাস আগে এরা বাসা তৈরি করে। এরা কাদার গভীরে গর্ত করে বাসা তৈরি করে। এরা একসাথে ৪টি ডিম পাড়ে। ডিমগুলো দেখতে সাদা এবং গোলাকার।
বিস্তৃতি
এই প্রজাতির পাখিরা সাধারনত মাঝারি উচ্চতায় থাকে যা ২২০০ মি এর নিচে। এদের সিলেটে দেখা যায়। বাংলাদেশ ছাড়া সুইচোরার ভারত, নেপাল, ভুটান, মিয়ানমার, চীন ও থাইল্যান্ড পর্যন্ত বৈশ্বিক বিস্তৃতি রয়েছে।
নুরুল ইসলাম (সচিব)
মোঃ নূরুল ইসলাম (জন্মঃ ২৯ সেপ্টেম্বর ১৯৬২) একজন বাংলাদেশি সরকারি কর্মকর্তা যিনি ৩০ ডিসেম্বর ২০১৯ সাল হতে ধর্ম বিষয়ক মন্ত্রণালয়ের সচিব হিসেবে দায়িত্ব পালন করছেন। তিনি এর আগে স্বরাষ্ট্র মন্ত্রণালয়ের অতিরিক্ত সচিব (পুলিশ) হিসেবে দায়িত্ব পালন করেন।
জন্ম ও প্রাথমিক জীবন
নুরুল ইসলাম ২৯ সেপ্টেম্বর ১৯৬২ সালে দিনাজপুর জেলার বিরল উপজেলায় জন্ম গ্রহণ করেন। তিনি ধকুরঝাড়ী মাধ্যমিক বিদ্যালয় হতে এসএসসি এবং দিনাজপুর সরকারী কলেজ হতে এইচএসসি পাশ করে শেরেবাংলা কৃষি বিশ্ববিদ্যালয় হতে স্নাতক ও স্নাতকোত্তর ডিগ্রি অর্জন করেন। তার স্ত্রী ফিরোজা বেগম। দুই ছেলে ও এক মেয়ে সন্তানের পিতা তিনি।